Zápisnica č. 3/2018

**z mimoriadneho verejného zasadnutia obecného zastupiteľstva konaného**

**dňa 23. februára 2018 o 16,00 hod. na Obecnom úrade v Dolnom Hričove**

|  |
| --- |
| **Prítomní:** |
| *Starosta obce*: | Ing. Peter Zelník |
| *Poslanci OZ*: | Ing. Michal Ballay, PhD. prof. Dr. Ing. Martin DeckýŠtefan Hôrečný - od 3. bodu programuJán HrazdíraMarián Medzihorský Bibiána OdváhováIng. Jozef Vršanský |
| Ospravedlnení:Zamestnanci OcÚ: | Pavol Ballay, zástupca starostuMarta RašovcováRudolfa SládkováIng. Anna Mičáková |
| *Hlavný kontrolór obce:* | Mária Rapánová |
| *Hostia:* | podľa prezenčnej listiny  |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Mimoriadne verejné zasadnutie Obecného zastupiteľstva v Dolnom Hričove *(„ďalej len OZ“)* otvoril a viedol *Ing. Peter Zelník*, *starosta obce.* Privítal všetkých prítomných, skonštatoval, že zasadnutie sa koná v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 6 poslancov, čím bolo OZ uznášaniaschopné.

Rokovanie sa riadilo nasledujúcim programom:

1. Otvorenie rokovania, potvrdenie jeho uznášaniaschopnosti a schválenie programu

2. Určenie zapisovateľa a overovateľov zápisnice

3. Návrh zadania pre vypracovanie územného plánu obce (ÚPN-O) Dolný Hričov

4. Rekapitulácia prijatých uznesení

5. Záver

**Uznesenie č. 22/2018**

Obecné zastupiteľstvo v Dolnom Hričove

*schvaľuje:*

program zasadnutia obecného zastupiteľstva.

|  |  |
| --- | --- |
| Prítomní poslanci (menovite): | 6 poslancov - Ing. Michal Ballay, PhD., prof. Dr. Ing. Martin Decký, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Pavol Ballay, Marta Rašovcová |
| Hlasovali za (menovite): | 6 poslancov - Ing. Michal Ballay, PhD., prof. Dr. Ing. Martin Decký, Ján Hrazdíra, Marián Medzihorský, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

## K bodu 2:

**Určenie zapisovateľa a overovateľov zápisu**

Za zapisovateľku určil *Ing. Peter Zelník*, *starosta obce*, pracovníčku obecného úradu *p. Rudolfu Sládkovú*, za overovateľov poslancov obecného zastupiteľstva *p. Mariána Medzihorského* a *Ing. Jozefa Vršanského*.

**Uznesenie č. 23/2018**

Obecné zastupiteľstvo v Dolnom Hričove

*schvaľuje:*

zapisovateľku p. Rudolfu Sládkovú a overovateľov zápisnice poslancov obecného zastupiteľstva p. Mariána Medzihorského a Ing. Jozefa Vršanského.

|  |  |
| --- | --- |
| Prítomní poslanci (menovite): | 6 poslancov - Ing. Michal Ballay, PhD., prof. Dr. Ing. Martin Decký, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Pavol Ballay, Marta Rašovcová |
| Hlasovali za (menovite): | 6 poslancov - Ing. Michal Ballay, PhD., prof. Dr. Ing. Martin Decký, Ján Hrazdíra, Marián Medzihorský, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |
|  |  |

**K bodu 3:**

**Návrh zadania pre vypracovanie územného plánu obce (ÚPN-O) Dolný Hričov**

*Ing. Peter Zelník, starosta obce*, privítal *Ing. arch. Vladimíra Barčiaka*, ako odborne spôsobilú osobu pri obstarávaní územného plánu obce Dolný Hričov (ďalej len „ÚPN-O“), ktorému zároveň odovzdal slovo. *Ing. arch. Vladimír Barčiak* na úvod zdôraznil, že zadanie je potrebné schváliť.

Je to povinná príloha k žiadosti o poskytnutie dotácie na spracovanie územnoplánovacej dokumentácie obce z rozpočtovej kapitoly Ministerstva dopravy a výstavby SR. Predmetný dokument je rozhodujúcim podkladom - zadávajúcim dokumentom - pre vypracovanie nového územného plánu obce (ÚPN-O) Dolný Hričov a má svoje uplatnenie, význam a záväznosť pre obec Dolný Hričov nielen teraz, ale i pre ďalšie roky, je to dokument, na ktorý sa bude odvolávať aj pri spracovávaní ďalších dodatkov k územnému plánu. Položil základnú otázku, či je cieľom obce Dolný Hričov pôsobiť ako mestská obec, alebo je cieľom zachovať vidiecky štýl osídlenia. Ďalej skonštatoval, že bolo uskutočnených niekoľko zasadnutí Komisie pre dopravu, výstavbu a životné prostredie, ako aj zasadnutí obecného zastupiteľstva v Dolnom Hričove, na ktorých spoločne dospeli k všeobecne akceptovaným záverom. Po realizácii prípravných prác obec si zabezpečila vypracovanie prieskumov a rozborov svojho územia ako I. fázy prípravy nového územného plánu. Na ich základe ako i krajinnoekologického plánu a ďalších svojich požiadaviek v spolupráci s príslušnými orgánmi, samosprávami a ďalšími dotknutými orgánmi obec zabezpečila spracovanie návrhu zadania pre vypracovanie územného plánu obce (ÚPN-O) Dolný Hričov.

K rokovaniu obecného zastupiteľstva *Ing. arch. Vladimír Barčiak* predložil nasledovné materiály: Návrh zadania pre vypracovanie územného plánu obce (ÚPN-O) Dolný Hričov spolu s návrhom uznesenia obecného zastupiteľstva, Dôvodovú správu k návrhu zadania, Zadanie pre vypracovanie územného plánu obce (ÚPN-O) Dolný Hričov (upravené a doplnené znenie v zmysle obcou akceptovaných pripomienok, § 20 zákona č. 50/1976 Zb. v platnom znení), Vyhodnotenie pripomienok samosprávneho kraja, dotknutých obcí, orgánov a právnických osôb, Vyhodnotenie pripomienok občanov, verejnosti a právnických osôb. Ďalej informoval, že obci bolo dňa 23.02.2018 doručené stanovisko Okresného úradu Žilina, Odbor výstavby a bytovej politiky, Oddelenie územného plánovania, vo veci „*Návrhu Zadania pre územný plán obce Dolný Hričov - stanovisko v zmysle § 20 ods. 5 a ods. 6 zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov“* v nasledovnom znení:

1. Obsah návrhu Zadania pre vypracovanie územného plánu obce Dolný Hričov je v súlade so záväznou časťou schválenej územnoplánovacej dokumentácie vyššieho stupňa, ktorou je Územný plán veľkého územného celku (ÚPN VÚC) Žilinského kraja v znení neskorších zmien a doplnkov, vyhlásenou Nariadením vlády SR č. 223/1998 z 26. Mája 1998 (podľa stanoviska Žilinského samosprávneho kraja č. 03146/2018/ODaÚP-5 zo dňa 30.01.2018).
2. Obsah návrhu predmetného zadania a postup jeho obstarania a prerokovania je v súlade s príslušnými právnymi predpismi (pripomienkové konanie prebehlo v dňoch od 29.11.2017 do 05.01.2018, po dobu viac ako 30 dní). Obec zabezpečuje obstarávanie podľa § 2a stavebného zákona prostredníctvom odborne spôsobilej osoby, ktorou je Ing. arch. Vladimír Barčiak, preukaz odbornej spôsobilosti číslo 263.

Okresný úrad Žilina, Odbor výstavby a bytovej politiky, Oddelenie územného plánovania, **odporúča Obci Dolný Hričov schváliť návrh Zadania pre vypracovanie územného plánu obce Dolný Hričov** podľa § 20 ods. 7 písm. c) stavebného zákona a zároveň požaduje po schválení predmetného návrhu zadania Obecným zastupiteľstvom v obci Dolný Hričov **zaslať** **jedno schválené vyhotovenie spolu s výpisom Uznesenia o schválení predmetného zadania** na Okresný úrad Žilina, Odbor výstavby a bytovej politiky, Oddelenie územného plánovania.

 Na základe kladného stanoviska Okresného úradu Žilina, Odbor výstavby a bytovej politiky v zmysle § 20 ods. 5 bol predložený návrh zadania na prerokovanie Obecným zastupiteľstvom v Dolnom Hričove.

 Podľa zákona č. 226/2011 Z.z. o poskytovaní dotácií na spracovanie územnoplánovacej dokumentácie obcí (ďalej len „zákon“) majú obce možnosť predložiť žiadosť o poskytnutie dotácie aj v roku 2018. Tento zákon upravuje účel, rozsah a podmienky poskytovania dotácií na spracovania územnoplánovacej dokumentácie obcí a v jeho súlade môžu obce v rozpočtovom roku 2018 požiadať o dotáciu od 15.01.2018 do 28.02.2018. O poskytnutí dotácie ministerstvo rozhodne do 15.05.2018, pričom úspešný žiadateľ je následne povinný predložiť podklady pre získanie dotácie najneskôr do 15.11.2018. Pre rok 2018 je určený objem dotácií vo výške 610 000,00 €. Ako povinné prílohy k žiadosti sú aj **Kópia schváleného zadania** územnoplánovacej dokumentáciu, na ktorú sa žiadosť o poskytnutie dotácie vzťahuje, **vrátane uznesenia obecného zastupiteľstva** o schválení zadania.

 *Ing. arch. Vladimír Barčiak* opätovne upozornil, že najväčším problémom životného prostredia obce Dolný Hričov je hluk, ktorého hlavným producentom je prevádzkovanie leteckej dopravy, premávka na železničnej trati, na diaľnici, na ceste I. triedy, na cestách III. triedy, ale prispieva k nemu aj hluk z miestnych komunikácií a z výrobných území. Pri riešení problematiky hluku je potrebné reagovať na požiadavky vyhlášky MZ SR č. 549/2007 Z.z., t.j. posúdiť nepriaznivé vplyvy z dopravy na obytné územia, územia občianskej vybavenosti a rekreácie a vyznačiť pásma prípustných hladín hluku najmä v okolí ciest a železničnej trate, treba počítať s realizáciou protihlukových opatrení odvodených aj z výsledkov hlukovej štúdie.

Po uvedenom *Ing. Peter Zelník, starosta obce* predniesol návrh na uznesenie.

*Ing. Michal Ballay, PhD.* ešte pred hlasovaním požiadal o informáciu, či je možné dodatočne pripomienkovať územný plán. *Ing. arch. Vladimír Barčiak* vysvetlil, že v ďalších etapách procesu prípravy a realizácie bude územný plán obce (ÚPN-O) Dolný Hričov (návrh konceptu, súborné stanovisko, návrh, dopracovanie po pripomienkach - čistopis) predložený k prerokovaniu s verejnosťou, dotknutými obcami, samosprávnym krajom, s dotknutými orgánmi štátnej správy a s dotknutými právnickými osobami.

*Prof. Dr. Ing. Martin Decký* sa informoval na požiadavky na riešenie priestorového usporiadania a funkčného využívania územia obce, požiadavky na riešenie rozvoja funkcie bývania na pôdoryse zastavaných území - výškové obmedzenia.

*Ing. Jozef Vršanský* kladne hodnotil zapracovanie požiadavky regulatívov funkčného usporiadania - výškové pomery. K uvedenému sa pripojil aj *p. Štefan Hôrečný*.

 Podľa uzatvorenej Zmluvy o dielo č. 06122016 zo dňa 06.12.2016 uzatvorenej medzi objednávateľom - Obcou Dolný Hričov a zhotoviteľom územného plánu - Ing. arch. Petrom Krajčom, Návrh územného plánu má byť dodaný v termíne 10 týždňov od doručenia zadania.

**Uznesenie č. 24/2018**

Obecné zastupiteľstvo v Dolnom Hričove

1. *berie na vedomie:*

Dôvodovú správu k návrhu zadania pre vypracovanie územného plánu obce (ÚPN-O) Dolný Hričov.

1. *konštatuje, že:*

a./ Návrh zadania pre vypracovanie územného plánu obce (ÚPN-O) Dolný Hričov vyjadruje všetky základné požiadavky obce na riešenie územného plánu obce.

b./ Návrh zadania pre vypracovanie územného plánu obce (ÚPN-O) Dolný Hričov bol prerokovaný v súlade so zákonom č.50/76 Zb. v platnom znení, ako i s vyhláškou č.55/2001 Z. z.

c./ Návrh zadania pre vypracovanie územného plánu obce (ÚPN-O) Dolný Hričov bol zverejnený pre uplatnenie pripomienok zo strany fyzických a právnických osôb.

d./ do Návrhu zadania pre vypracovanie územného plánu obce (ÚPN-O) Dolný Hričov boli premietnuté obcou akceptované pripomienky v zmysle „Vyhodnotenia pripomienok dotknutých obcí, orgánov a právnických osôb“; ako i „Vyhodnotenia pripomienok občanov, fyzických a právnických osôb...“

e./ Okresný úrad Žilina, Odbor výstavby a bytovej politiky, Oddelenie územného plánovania vydal k Návrhu zadania pre vypracovanie územného plánu obce (ÚPN-O) Dolný Hričov kladné stanovisko.

1. *schvaľuje:*

Zadanie pre vypracovanie územného plánu obce (ÚPN-O) Dolný Hričov.

|  |  |
| --- | --- |
| Prítomní poslanci (menovite): | 7 poslancov - Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Pavol Ballay, Marta Rašovcová  |
| Hlasovali za (menovite): | 7 poslancov - Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

*4. poveruje:*

starostu obce v Dolnom Hričove zabezpečiť vypracovanie Návrhu územného plánu obce (ÚPN -O) Dolný Hričov podľa schváleného zadania.

**Uznesenie č. 25/2018**

Obecné zastupiteľstvo v Dolnom Hričove

*- schvaľuje:*

záväzok, že proces obstarávania a schvaľovania územnoplánovacej dokumentácie potrvá najviac tri roky od uzatvorenia zmluvy o poskytnutí dotácie.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Prítomní poslanci (menovite): | 7 poslancov - Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Pavol Ballay, Marta Rašovcová  |
| Hlasovali za (menovite): | 7 poslancov - Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

 |  |

**K bodu 4**

**Rekapitulácia prijatých uznesenií**

Zapisovateľka *p. Rudolfa Sládková* prečítala prijaté uznesenia č. 22 - 25/2018 z mimoriadneho verejného zasadnutia obecného zastupiteľstva konaného dňa 23.02.2018.

**K bodu 22**

**Záver**

*Ing. Peter Zelník, starosta obce*, sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| **Zapisovateľka:** | *Rudolfa Sládková* | ......................................... |  |
| **Overovatelia:** | *Marián Medzihorský* | ......................................... |  |
|  |  |  |  |
|  | *Ing. Jozef Vršanský* | ......................................... |  |

 Ing. Peter Zelník

 starosta obce

V Dolnom Hričove dňa 23.02.2018